rejauldu/bengali-wikipedia huggingface dataset:
ল্ভিভ্, লিভিভ বা লিভিউ, পশ্চিম ইউক্রেনের বৃহত্তম ও সমগ্র ইউক্রেনের সপ্তম বৃহত্তম শহর। ২০২০ সালের হিসাব অনুযায়ী এর জনসংখ্যা ৭,২৪,৩১৪। লিভিউ ইউক্রেনের অন্যতম সাংস্কৃতিক কেন্দ্র।  রুথেনিয়ার রাজা দানিয়েলের জ্যেষ্ঠ পুত্র লিওর সম্মানে শহরটির নামকরণ করা হয়েছে। পোল্যান্ডের অধিপতি দ্বিতীয় কাসিমির ইউক্রেন জয় করার পর ১২৭২ থেকে ১৩৪৯ সাল পর্যন্ত এটি গালিসিয়া-ভোলহাইনিয়া রাজ্যের রাজধানী ছিল। ১৪৩৪ সাল থেকে এটি পোল্যান্ডের শাসনাধীন রুথেনিয়া ভোইভোডশিপের আঞ্চলিক রাজধানী হিসেবে স্বীকৃত ছিল। ১৭৭২ সালে পোল্যান্ড বিভক্ত হলে লিভিউকে হাবসবুর্গ গালিসিয়া ও লোদোমেরিয়া রাজত্বের রাজধানী করা হয়। ১৯১৮ সালে সংক্ষিপ্ত সময়ের জন্য লিভিউ পশ্চিম ইউক্রেনীয় গণপ্রজাতন্ত্রের রাজধানী ছিল। দ্বিতীয় পোলিশ প্রজাতন্ত্র গঠনের সময় এটি লাভোভ ভোইভোডশিপের অন্তর্গত ছিল।  ১৯৩৯ সালে পোল্যান্ড জার্মান-সোভিয়েত শক্তি দ্বারা অধিকৃত হওয়ার পর লিভিউ সোভিয়েত ইউনিয়নের অংশ হয়। ১৯৪৪-৪৬ সালে পোল্যান্ড ও পশ্চিম ইউক্রেনের মধ্যে অধিবাসীর অদল-বদল ঘটে। লিভিউ-ও এই অদল-বদল প্রক্রিয়ার অংশ ছিল। ১৯৯১ সালে শহরটি স্বাধীন ইউক্রেন রাষ্ট্রের অংশ হয়।  লিভিউ বর্তমানে লিভিউ অব্লাস্টের অংশ।  লিভিউ ঐতিহাসিক রেড রুথেনিয়া ও গালিসিয়া ঐতিহাসিক অঞ্চলের কেন্দ্র ছিল। শহরের অনেক গুরুত্বপূর্ণ ভবন দ্বিতীয় বিশ্বযুদ্ধের সময় চলা সোভিয়েত ও জার্মান আগ্রাসনের হাত থেকে রক্ষা পেয়েছে। এখানে অনেকগুলো বিখ্যাত ও সুপরিচিত শিক্ষাপ্রতিষ্ঠান রয়েছে। এগুলোর মধ্যে উল্লেখযোগ্য হলো - লিভিউ বিশ্ববিদ্যালয় ও লিভিউ পলিটেকনিক। লিভিউ শহরে একটি ফিলহারমোনিক অর্কেস্ট্রা ও রঙ্গমঞ্চও রয়েছে। এর নগরীকেন্দ্র ইউনেস্কোর বিশ্ব ঐতিহ্য তালিকার অন্তর্গত।  ভূগোল  রতোচিয়া ঊর্ধ্বভূমির কিনারায়, পোলিশ সীমান্ত হতে ৭০ কিলোমিটার এবং পূর্ব কার্পেথীয় পর্বত হতে ১৬০ কিলোমিটার দূরত্বে লিভিউ শহরটি অবস্থিত। সমুদ্রসীমা হতে গড়ে ২৯৬ মিটার উপরে এর অবস্থান। এর সর্বোচ্চ বিন্দু হলো ভিসোকি জামোক বা উঁচু দুর্গ, যা সমুদ্রসীমার ৪০৯ মিটার উপরে অবস্থিত। ঐ দুর্গ থেকে শহরের ঐতিহাসিক কেন্দ্রকে ভালোভাবেই পর্যবেক্ষণ করা সম্ভব হয়।  পোলতভা নদীর তীরে এবং উঁচু দুর্গের পাদদেশে লিভিউ শহরটি অবস্থিত ছিল। ত্রয়োদশ শতকে পণ্য পরিবহনে শহরটি ভূমিকা রাখত। বর্তমানে লিভিউ শহরের প্রধান সড়ক, মুক্তি সরণি (প্রসপেক্ট ভোবোদি) এবং লিভিউ অপেরা ও ব্যালে রঙ্গমঞ্চের মধ্য দিয়ে পোলতভা নদী সরাসরি প্রবাহিত হয়।  জলবায়ু  লিভিউয়ের জলবায়ু আর্দ্র মহাদেশীয় ধরনের। এর শীতকাল চরম হলেও গ্রীষ্মকাল মৃদু ধরনের। জানুয়ারি মাসে এর গড় তাপমাত্রা শূন্য ও জুলাই মাসে গড় তাপমাত্রা তেইশ ডিগ্রি সেলসিয়াস।   তথ্যসূত্র  বহিঃসংযোগ      Lviv.com   প্রাতিষ্ঠানিক ভ্রমণ ওয়েবসাইট  বিষয়শ্রেণী:ইউক্রেনের শহর বিষয়শ্রেণী:১৩ শতকের ইউরোপীয় স্থাপনা বিষয়শ্রেণী:ইউক্রেনের গণহত্যার স্থান বিষয়শ্রেণী:ইউক্রেনের প্রাক্তন রাজধানী বিষয়শ্রেণী:ইউক্রেনের বিশ্ব ঐতিহ্যবাহী স্থান বিষয়শ্রেণী:ঐতিহাসিক ইহুদি সম্প্রদায় বিষয়শ্রেণী:লিভিউ বিষয়শ্রেণী:লিভিউ ওব্লাস্টের শহর বিষয়শ্রেণী:১৩শ শতাব্দীতে প্রতিষ্ঠিত জনবহুল স্থান
|- | class="hintergrundfarbe6" |  | style="text-align:center" | x20px|border| |alt= | style="text-align:center" | x20px|border| |alt=x | style="text-align:center" | x20px|border| |alt=ex | style="text-align:center" | x20px|border| |alt=u | style="text-align:center" | x20px|border| |alt=ux | style="text-align:center" | x20px|border| |alt=uex | class="hintergrundfarbe8" |  For displaying pictogram tables in Wikipedia:Route diagram template/Catalog of pictograms.  This is a limited version which only has the four basic variations, plus the x variant.
আকোলা (), ভারতের মহারাষ্ট্র রাজ্যের আকোলা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০১ মিটার (১৬৪৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে অকোলা শহরের জনসংখ্যা হল ৩,৯৯,৯৭৮ জন; এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৫%; পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%; তার চাইতে অকোলার সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর বিষয়শ্রেণী:আকোলা জেলা
আল জাওফ ( ) ইয়েমেনের একটি গভর্নরেট। এর রাজধানীর নাম আল হাজম।  ২০২০ সালের এপ্রিল পর্যন্ত, হুথি বাহিনীর আক্রমণের পরে, খাব্ব ওয়া আশ শাফ বাদে প্রায় সমস্ত গভর্নরেট হুথিদের নিয়ন্ত্রণে চলে যায়।   ১৫ জুলাই ২০২০ সালে, সৌদি আরবের বিমান হামলায় আল-জাওফ গভর্নরেটের আল হাজম জেলায় সাত ইয়েমেনি বেসামরিক লোক নিহত হয়।  ১৭ আগস্ট ২০২০ সালে, হুথি ক্ষেপণাস্ত্র হামলায় একজন সিনিয়র অফিসার সহ ১১ জন সরকারি সেনা নিহত হয়।    ভূগোল    সংলগ্ন রাজ্যপাল    হাধরামাউত গভর্নরেট (পূর্ব)  সানা গভর্নরেট (দক্ষিণ-পশ্চিম)  'আমরান গভর্নরেট (পশ্চিম)  সাদা গভর্নরেট (উত্তর-পশ্চিম)  মারিব গভর্নরেট (দক্ষিণ)   জেলাসমূহ  আল জাওফ গভর্নরেট ১২টি জেলা রয়েছে। এই জেলাগুলিকে আরও উপ-জেলাগুতে বিভক্ত করা হয়, এবং উপ-জেলাগুকে গ্রামে বিভক্ত করা হয়েছে:   আল গায়েল জেলা  আল হাজম জেলা  আল হুমায়দাত জেলা  আল খালক জেলা  আল মাসলুব জেলা  আল মাতাম্মাহ জেলা  আল মাটন জেলা  আজ জাহির জেলা  বার্ট আল আনান জেলা  খাব্ব ওয়া আশ শাফ জেলা  খারাব আল মারাশি জেলা  রাজুজাহ জেলা   তথ্যসূত্র     বিষয়শ্রেণী:ইয়েমেনের গভর্নরেট
সিসেলা মারিয়া কাইল (জন্ম: ১৭ মার্চ ১৯৫৭, সুইডেনের গোথেনবার্গের ওর্গ্রিতে ) একজন সুইডিশ অভিনেত্রী, নাট্য পরিচালক এবং কৌতুকাভিনেতা।   জীবনী    জীবনের প্রথমার্ধ  সিসেলা কাইলের পিতামাতার নাম পার গুনার কাইল এবং গানহিল্ড কাইল নে কার্লসনের।  তিনি গোথেনবার্গের বহিঃস্থ অঞ্চল পার্টিলেতে বড় হয়ে  উঠেছেন।   তিনি নাটক ও থিয়েটারের প্রতি খুব আগ্রহী ছিলেন এবং গোথেনবার্গের একটি নাট্য দলের সদস্যও ছিলেন। ১৯৭৬ সালে বতিনি একজন অস্থায়ী শিক্ষক হিসেবে কাজ শুরু করেন এবং ১৯৭৮ সালে তাকে স্টকহোমের থিয়েটার স্কুলে ভর্তি করা হয়। তিনি পিটার স্টর্মার, জেসিকা জানডেন, মারিয়া জোহানসন এবং টমাস নরস্ট্রোমের -এর মতো প্রমুখ বিখ্যাত ব্যাক্তিদের সাথে একই ক্লাসে পড়াশোনা করেছেন। Werner, Louise (16 March 2022). "Sissela Kyle fyller 65 år – Här är hennes karriär". Allas. Retrieved 21 September 2023.   কর্মজীবন  কাইল অসংখ্য নাট্য প্রযোজনায় অভিনয় করেছেন। তিনি স্টকহোম সিটি থিয়েটার, রয়েল ড্রামাটিক থিয়েটার, বুলেভার্ডটিটার্ন এবং হ্যামবার্গার বোর্সের মতো বেশ কয়েকটি নাট্য দলের সাথে যুক্ত ছিলেন। তিনি প্রথম দিকে একজন কৌতুকাভিনেতা হিসেবে নিজেকে প্রতিষ্ঠিত করেছিলেন। কাইল রেভিজোর্ন (১৯৯০) এবং ওঙ্কেল ভাঞ্জা (১৯৯৪) নাটকের প্রযোজনায়ও গুরুতর ভূমিকা পালন করেছিলেন।   কাইল বিভিন্ন টেলিভিশন ধারাবাহিকেও অভিনয় করেছেন, যার মধ্যে রয়েছে এসভিটি-তে প্রচারিত স্কেরগোর্ডসডক্টোর্ন, তিয়াট ওম মাত এবং পিস্টভাক্ট।  কাইল টিভি ফোর -এ সম্প্রচারিত কৌতুক অনুষ্ঠানপারলামেন্টেট-এ কৌতুক অভিনেতা হিসেবে উপস্থিত ছিলেন।  এছাড়াও, তিনি বছরের পর বছর সুইডেনের রেডিও অনুষ্ঠান স্পানারনা-তেও একাধিকবার অংশগ্রহণ করেছেন।   কাইল সুইডেনের রেডিও অনুষ্ঠান সোমার ই পি ওয়ান -এ নিজের জীবন নিয়ে একাধিক পর্ব উপস্থাপন করেছেন, যেখানে তিনি ১৯৯৪, ২০০০, ২০০৫ এবং ২০১৯ সালে তার জীবনের বিভিন্ন অভিজ্ঞতা শেয়ার করেছেন। কাইল বেশ কয়েকবার বার্ষিক চলচ্চিত্র উৎসব গুল্ডব্যাগেন -এর  উপস্থাপনার দায়িত্ব পালন করেছেন।   কাইল লিভেট আর এন শ্লাগার (২০০০) এবং কৌতুকধর্মী চলচ্চিত্র কপস (২০০৩)-এ অভিনয় করেছেন।   ২০১১ সালে কাইল নাট্য পরিচালক হিসেবে আত্মপ্রকাশ করেন। তিনি স্টকহোম সিটি থিয়েটারে অ্যালান আইকবোর্নের ভ্যেনার  নাটকটি পরিচালনা করেন। এছাড়াও, ক্যারিন মানহেইমারের ই সিস্তা মিনিটেন এবং ক্রিস লির ডেট কান দু ড্রোমা ওম হিল্ডা ইত্যাদি নাটক পরিচালনা করেছেন।   পরবর্তী বছরগুলোতে তিনি এসভিটি চ্যানেলের ধারাবাহিক ফ্রোকেন ফ্রিমানস ক্রিগ-এ দাগমার ফ্রিমান চরিত্রে প্রধান ভূমিকায় অভিনয় করেছেন।    ব্যক্তিগত জীবন  ২০১১ সাল থেকে, তিনি পের নারোস্কিনের সাথে সম্পর্কে রয়েছেন।   কাইল নাট্যমঞ্চে তার অবদানের জন্য পাঁচবার গুল্ডমাস্কেন পুরস্কার পেয়েছেন।    তথ্যসূত্র   বিষয়শ্রেণী:২০শ শতাব্দীর সুয়েডীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম
নাগদাসক () হর্য্যঙ্ক রাজবংশের শেষ রাজা ছিলেন, যিনি আনুমানিক ৪৩৭ খ্রিস্টপূর্বাব্দ থেকে ৪১৩ খ্রিস্টপূর্বাব্দ পর্যন্ত মগধ শাসন করেন।   সংক্ষিপ্ত জীবনী  নাগদাসক মগধের হর্য্যঙ্ক রাজবংশীয় শাসক মুণ্ডর পুত্র ছিলেন। পিতাকে হত্যা করে তিনি মগধের রাজসিংহাসনে আরোহণ করেন। আনুমানিক ৪১৩ খ্রিস্টপূর্বাব্দে তার শাসনের বিরুদ্ধে মগধের প্রজারা বিদ্রোহ করে তাকে সিংহাসনচ্যুত করে তার অমাত্য ও বারাণসীর রাজপ্রতিনিধি শিশুনাগকে মগধের সিংহাসনে আসীন করলে হর্য্যঙ্ক রাজবংশের পতন ঘটে।   তথ্যসূত্র   বিষয়শ্রেণী:হর্য্যঙ্ক রাজবংশ বিষয়শ্রেণী:মগধের শাসক বিষয়শ্রেণী:খ্রিস্টপূর্ব ৫ম শতাব্দীর ভারতীয় রাজশাসক
থাম্ব|মাইসেনীয় যুগ সম্পর্কে একটি বই মাইসিনীয় গ্রিক ভাষা (Mycenaean Greek) অনুকল্পিত ডোরীয় আক্রমণের পূর্বে মাইসিনীয় গ্রিসে (খ্রিস্টপূর্ব ১৬শ থেকে ১২শ শতক) মূলভূমির গ্রিস, ক্রিট ও সাইপ্রাসের গ্রিক ভাষার একটি সত্যায়িত রূপ, যাকে প্রায়ই গ্রিসে গ্রিকভাষার সূচনার ক্ষেত্রে টারমিনাস এড কুয়েম বা সূচনাপ্রান্ত হিসেবে ধরা হয়। এই ভাষা রৈখিক বি লিপিতে লেখা হত, এই লিপিটি ১৪শ শতকের পূর্বে ক্রিটে আবিষ্কৃত হয়। এর বেশিরভাগ লিপিই কেন্দ্রীয় ক্রিটের নসস ও পেলোপনেসের দক্ষিণ-পশ্চিমে অবস্থিত পাইলসে পাওয়া গেছে। অন্যান্য ট্যাবলেট পাওয়া গেছে মাইসিনি, টাইরিন্‌জ, থিব্‌স ও পশ্চিম ক্রিটের খানিয়ার।*  এই ভাষার নামকরণ করা হয়েছে মাইসিনির নামে, যা মাইসিনীয় গ্রিসের অন্যতম প্রধান কেন্দ্র ছিল।  অনেক দিন ধরেই এই ট্যাবলেটের লেখাগুলো অনুদ্ধৃত ছিল। মাইকেল ভেন্ট্রিস প্রথম ১৯৫২ সালে এই ট্যাবলেটগুলোর অর্থোদ্ধার করেন।  ট্যাবলেটগুলোতে এই লেখাগুলো বেশিরভাগ ক্ষেত্রেই সারণী বা বর্ণনামূলক তালিকা। এসময়ের কোন গদ্য টিকে থাকে নি, পুরাণ বা কবিতা খুবই কম। তবুও সংরক্ষণগুলো থেকে থেকে তথাকথিত গ্রিক অন্ধকার যুগের পূর্বের যুগের লোকেদের সম্পর্কে আভাস পাওয়া যায়।   তথ্যসূত্র   বিষয়শ্রেণী:গ্রিক ভাষা বিষয়শ্রেণী:প্রাচীন গ্রিসের ভাষা বিষয়শ্রেণী:প্রাচীন ক্রিটের ভাষা বিষয়শ্রেণী:মাইসিনীয় গ্রিস বিষয়শ্রেণী:প্রাচীন গ্রিক ভাষা বিষয়শ্রেণী:প্রাচীন থেসালির ভাষা
ডান|থাম্ব| ১৯৩০ সালের দিকে মাইলাই তামিল সঙ্গমের একটি সম্মেলনে তামিল ব্রাহ্মণরা (আইয়ার এবং আয়েঙ্গার) ঐতিহ্যবাহী ভেস্তি (ধুতি) এবং অঙ্গবস্ত্রে। ভেস্তি (ধুতি) () তামিলনাড়ুতে এবং শ্রীলঙ্কার উত্তর ও পূর্বে শরীরের নিচের অংশের জন্য একটি সাদা সেলাইবিহীন কাপড়ের মোড়ক। এটি ভেটটি নামেও পরিচিত। ভেট্টি হল ঐতিহ্যবাহী পোশাকের একটি অংশ যা কুর্তা এবং অঙ্গবস্ত্রের সমন্বয়ে গঠিত। পোশাকটি ধুতির অনুরূপ এক টুকরো কাপড়। এটি ভারতের প্রাচীনতম মুড়িয়ে পরা পোশাকগুলির মধ্যে একটি। ভেট্টি প্রায়শই তার দৈর্ঘ্য বরাবর অনুভূমিক ফিতে বা সীমানা দিয়ে কয়েকটি স্তরে তৈরি করা হয়।   শৈলী  অনেক ভাঁজ করা কাপড়ের মতো ভেট্টির পরিধানের ধরনও বিভিন্ন হয়। এটি প্রায়শই কোমরের চারপাশে মোড়ানো হয় এবং মোড়ানো কাপড়ের নিচে একটি কোণা আটকে রাখা হয়। এটি সারং নামেও পরিধান করা হয়। এটি ধুতি দিয়ে পরা হয় যার পায়ের মধ্যে ফাঁস দিয়ে আটকানো থাকে। এর উপরে একটি বেল্টও ব্যবহার করা হয় (বর্তমানে এটি কম জনপ্রিয়) শেষের ঠিক আগে।  পুরুষ এবং মহিলা উভয়ই এটি পরিধান করে। মহিলাদের জন্য এটি ভেটটি-মুন্ডু নামে পরিচিত।   রাজনৈতিক পরিচয়  ভেট্টির বিভিন্ন রকম পাড়ের (জাফরান, লাল, সবুজ এবং নীল) রঙ ভারতের বিভিন্ন রাজনৈতিক দলের পরিচয়কে প্রতিনিধিত্ব করে।   আরো দেখুন    শাড়ি  তামিলনাড়ু   তথ্যসূত্র    বহিঃসংযোগ   বিষয়শ্রেণী:স্কার্ট বিষয়শ্রেণী:ভারতীয় পোশাক
থাম্ব|মসজিদ আল নববি আসহাব আল-সুফফা বা আহলুস সুফফা, তরুণ, অবিবাহিত ও দরিদ্র সাহাবীদের একটি দলের নাম, যারা সুফফা নামক স্থানে বসবাস করতেন, যা ইসলামী নবী মুহাম্মাদ মসজিদ-আল-নববির চত্ত্বরের এক পাশে প্রতিষ্ঠা করেছিলেন।  সেই সাহাবীরা সাধারণত সহায়সম্বলহীন ছিলেন, যারা ব্যবসায়, শিল্প, কৃষি এবং ইসলাম শিখতে চেষ্টা করছেন। তারা কোন হস্তকর্মে শিক্ষিত ছিলেন না, তাই তারা সাধারণত মুহাম্মাদ-এর সাহচার্যে ও কুরআন তিলাওয়াত করে দিন কাটিয়ে দিতেন এবং ইসলামি জ্ঞান অর্জন করতেন। তারা উবাদা ইবনু সামিতের অধীনে কুরআন ও সুন্নাহ অধ্যয়ন করতেন। যখন তৎকালীন ইসলামী সরকার ধর্মীয় গবেষণায় শিক্ষক হিসাবে কাউকে নিয়োগ দিতেন, তখন এদের মধ্যে কেউ একজন শিক্ষক হিসেবে নিয়োগপ্রাপ্ত হতেন।  আবু হুরাইরা ছিলেন সুফফায় বসবাসকারীদের অন্তর্ভুক্ত বিশিষ্ট পণ্ডিতদের মধ্যে একজন।   আরো দেখুন    সুফফা  সুফিবাদ   তথ্যসূত্র   বিষয়শ্রেণী:৭ম শতাব্দীতে ইসলাম বিষয়শ্রেণী:ইসলাম বিষয়ক অসম্পূর্ণ নিবন্ধ বিষয়শ্রেণী:ইসলামি তপস্যা
কিং ফাহদ বিন আব্দুল আজিজ আল সউদ মসজিদ পাকিস্তানের মুজাফফরাবাদ শহরে অবস্থিত একটি মসজিদ। সৌদি আরবের রাজপরিবার থেকে ইসলামিক রিপাবলিক অব পাকিস্তানের জন্য এটি উপহারস্বরূপ প্রদান করা হয়। এটি ৮ অক্টোবর ২০০৫ সালের বিধ্বংসী ভূমিকম্পের পর পাকিস্তানে সৌদি সরকারের সহায়তার অংশ হিসেবে নির্মিত হয়।   বিবরণ  এই মসজিদে ছয় হাজারেরও বেশি মুসল্লি একসাথে নামাজ আদায় করতে পারেন। এর প্রশস্ত আঙ্গিনা মসজিদুল হারাম এবং আল-মসজিদ আন-নবাবি-এর নকশা দ্বারা অনুপ্রাণিত।   তথ্যসূত্র   বিষয়শ্রেণী:পাকিস্তানের মসজিদ
ক্লড বুকানন টাইসহার্স্ট (১৮৮১-১৭ ফেব্রুয়ারি, ১৯৪১) ছিলেন একজন ব্রিটিশ পক্ষীবিদ।  টাইসহার্স্ট সাসেক্সের সেইন্ট লিওনার্ড-অন-সিতে জন্মগ্রহণ করেন। টনব্রিজ স্কুল থেকে তিনি প্রাথমিক শিক্ষা লাভ করেন। তিনি পরবর্তীতে কেমব্রিজের সেন্ট জনস কলেজ থেকে শিক্ষা লাভ করেন। শুরুর দিকে তিনি একজন চিকিৎসক হিসেবে তিনি প্রশিক্ষিত হন। কিন্তু খুব তাড়াতাড়িই তিনি একজন পক্ষী-সংগ্রাহকে রূপান্তরিত হন। এ উদ্দেশ্যে তিনি হিউ হুইসলার ও জন লুইস জেমস বনহোটের সাথে ইউরোপ পরিভ্রমণ করেন।  তার সংগৃহীত দশ হাজার পাখির চামড়া তিনি প্রাকৃতিক ইতিহাস জাদুঘরে দান করে দেন।  প্রথম বিশ্বযুদ্ধের সময় ব্রিটিশ সেনাবাহিনীতে তিনি শল্যচিকিৎসক হিসেবে দায়িত্ব পালন করেন। তার কর্মক্ষেত্র ছিল বসরা ও কোয়েটায়। যুদ্ধের পর তাকে দক্ষিণ এশিয়ায় পাখি বিষয়ক কর্তৃত্ব দেওয়া হয়।  টাইসহার্স্ট আরেকজন পক্ষীবিদ নরম্যান ফ্রেডরিক টাইসহার্স্টের ভাই।   তথ্যসূত্র    গ্রন্থপঞ্জি   Obituary. Ibis 1941:321-335  Warr, F. E. 1996. Manuscripts and Drawings in the ornithology and Rothschild libraries of The Natural History Museum at Tring. BOC.   বহিঃসংযোগ   C B Ticehurst প্রাকৃতিক ইতিহাস জাদুঘর।  বিষয়শ্রেণী:১৮৮১-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:হেস্টিং এর মানুষ বিষয়শ্রেণী:টোনব্রিজ স্কুলে শিক্ষিত মানুষ বিষয়শ্রেণী:সেন্ট জন্স কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ পক্ষিবিজ্ঞানী বিষয়শ্রেণী:রয়েল জিওগ্রাফিকাল সোসাইটির ফেলোগণ বিষয়শ্রেণী:পক্ষিবিজ্ঞানী
থাম্ব|আলি আঃয়ে লৃগাং উৎসবে নৃত্যরতা মিশিং মহিলারা আলি আঃয়ে লৃগাং অসমের মিছিং বা মিরি জনজাতির বসন্ত ঋতুতে পালন করা উৎসব। ফাল্গুনৰ প্ৰথম বুধবারে এই উৎসব পালন করা হয়। ইহার অপর নাম শস্য বা কঠিয়া সিঁচার আরম্ভনি উৎসব। প্রথম অবস্থায় এই উৎসব ফাল্গুন, চৈত্র ও বৈশাখ মাসের প্রথম বুধবারে পালন করা হতো, যদিও ১৯৫৫ সাল থেকে এই উৎসব ফাল্গুন মাসের প্রথম বুধবার থেকে পালিত হয়ে আসছে। মিসিং ভাষায় আলি অর্থ শস্য, আঃয়ে অর্থ ফল, লৃগাং অর্থ রোপণ করা। শস্য রোপণ করার পর পুরুয়-মহিলা, বয়স্ক, বৃদ্ধেরা সমবেত হয়ে ভোজন করে ও নানান নৃত্য পরিবেশন করনে।   বিশ্বাস  মিসিং লোকবিশ্বাস মতে দেবতাদের সন্তুষ্ট নাকরলে পৃথিবীতে বৃষ্টি হয়না, আর বৃষ্টি না হলে শস্য উৎপাদন হবেনা। তাই দেবতাদের নাচ-গানের মাধ্যমে প্রসন্ন করাতে হয় ।   উৎসবের বিবরণ  উৎসবের প্রায় তিন সপ্তাহ আগের থেকে মিসিং মহিলারা আপং নামক সুরা বানানোর জন্য প্রয়োজনীয় সামগ্রী জোগাড় করতে থাকেন। মিসিং মেয়েরা হস্তশিল্পে নানান মনোহর প্রাকৃতিক চিত্র বিশিষ্ট মসাং, এগ, রি বি গাছেম, গেরঃ দুমরি বা মনর ইত্যাদি তৈরী করে নিজেদেরকে উপহার দেন। গৃহিণীরা প্রাতঃকালে উঠে উঠান, ঘর পরিষ্কার করেন ও নদী-খাল,বিল থেকে মাছ ধরেন। মিসিং মেয়ে ও মহিলারা ভাত দিয়ে পোরো আপং ও নগীন আপং নামক সুরা প্রস্তুত করেন। তারা জলে চাল সিদ্ধ করে পাতায় মুড়ে পুরাং আপিন নামক এক বিশেষ ধরনের খাবার প্রস্তুৎ করেন। ঘরের অভিভাবকের উপস্থিতিতে অন্যান্য সদস্যেরা ধানখেতে ধানের বীজ রোপণ করেন। চাঁরটি মেডেলা গাছের ডাল খেতের চারদিকে গর্ত খুঁড়ে উলম্ব অবস্থায় রাখা হয়। সাদা সুতা দিয়ে মেডেলা গাছের পাতা একত্রিত করে বেঁধে আপং ঢালা হয় ও প্রার্থনা করা হয়।আলি-আয়ে-লৃগাের, লেখক - বিজু বরি, দৈনিক জনমভূমি, সংগ্রের সময়- ১৫ ফেব্রুৱারী ২০১২ এই অনুষ্ঠান প্রতিটি মিসিং পরিবারে পালন করা হয় । খেত থেকে এসে সবাই ভোজন করেন। সন্ধ্যাকালে "গুমরাগ" নৃত্যে সবাই অংশগ্রহণ করেন। এই নৃত্য গ্রামের পূর্বপ্রান্তের বাড়ি থেকে শুরু হয় এবং ধীরে ধীরে নদীর তীর পর্যন্ত করা হয়। এই নাচ প্রতিটি বাড়ির উঠোনে চক্রাকারে ঘুরে ঘুরে করা হয়। এই উৎসবের গানে মানুষের প্রেম, দুঃখ, কষ্ট, যন্ত্রণা ও প্রতিদিনের বিভিন্ন অভিজ্ঞতার কথা উঠে আসে।   তথ্যসূত্র    বহিঃসংযোগ   indianetzone ওয়েবসাইটে আলি আঃয়ে লৃগাং উৎসবে বর্ণনা      বিষয়শ্রেণী:আসামের উৎসব বিষয়শ্রেণী:মিচিং জনগোষ্ঠী বিষয়শ্রেণী:বসন্ত উৎসব বিষয়শ্রেণী:ফেব্রুয়ারি উদ্‌যাপন বিষয়শ্রেণী:ভারতের বসন্ত উৎসব
/*  */ .ib-aircraft .infobox-above { 	line-height: 1.6em; 	background-color: #eee; }  .ib-aircraft .infobox-header { 	border-top: 1px solid #a2a9b1; 	border-bottom: 1px solid #a2a9b1; 	line-height: 23px; 	background-color: #eee; }  .ib-aircraft-caption { 	padding: 0.3em 0 0 0; }  .ib-aircraft-caption-left .infobox-full-data, .ib-aircraft-caption-left .infobox-data, .ib-aircraft-caption-left .infobox-label { 	text-align: left; }  .ib-aircraft .mergedbottomrow .infobox-full-data, .ib-aircraft .mergedbottomrow .infobox-data, .ib-aircraft .mergedbottomrow .infobox-label { 	border-bottom: 1px solid #a2a9b1; }  @media (min-width: 720px) { 	.ib-aircraft .infobox-label { 		width: 30%; 		padding-right: 3px; 	} 	 	.ib-aircraft .infobox-data { 		width: 50%; 	} }
রাজখেরা () ভারতের রাজস্থান রাজ্যের ধৌলপুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে রাজখেরা শহরের জনসংখ্যা হল ২৮,৩৩৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে রাজখেরা এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
লেপা রাদা জেলা উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি জেলা৷ জেলাটির জেলাসদর বাসার শহরে অবস্থিত৷ জেলাটি রাজ্যের ১ নং পশ্চিম অরুণাচল প্রদেশ বিধানসভার ২৯ নং বাসার লোকসভা কেন্দ্রের অন্তর্গত৷ লেপা রাদা জেলাটি রাজ্যের কেন্দ্রস্থলে অবস্থিত তথা নামের আক্ষরিক অর্থ হলো, স্থানীয় ভাষায় লেপা অর্থ কেন্দ্র আর রাদা অর্থ গবাক্ষ৷ জেলাটিতে অবস্থিত চারটি তহশিল তথা প্রশাসনিক বিভাগ হলো যথাক্রমে, বাসার, তির্বিন, ডারি এবং সাগো৷   ২০১৮ খ্রিস্টাব্দে নিম্ন সিয়াং জেলার আসাম রাজ্য সংলগ্ন দক্ষিণাংশ জেলাটি থেকে বিচ্ছিন্ন করে নতুন লেপা রাদা জেলা গঠন করা হয়৷  ইতিহাস জেলাটি সম্পূর্ণভাবে পূর্বে সিয়াং জেলার অন্তর্ভুক্ত ছিলো৷ ১৯৯৯ খ্রিস্টাব্দে পশ্চিম সিয়াং জেলা আত্মপ্রকাশ করে, পরে ২০১৭ খ্রিস্টাব্দে পূর্ব ও পশ্চিম সিয়াং জেলা থেকে দক্ষিণের কিছু কিছু তহশিল নিয়ে নিম্ন সিয়াং জেলা গঠন করা হয়৷ ২০১৮ খ্রিস্টাব্দে নিম্ন সিয়াঙের উত্তর দিকের কিছু তহশিল নিয়ে লেপা রাদা জেলা গঠন করা হয়৷Arunachal Assembly passes bill for the creation of 3 new districts: List of Indian states that took birth post-independence, India Today, 30 Aug 2018.  সংস্কৃতি জনবসতি  লেপা রাদা জেলা মুলত গালো উপজাতির লোকেদের বাস, গালোং তাদের কথ্য ভাষা এবং মোপিন হলো তাদের প্রধান ও কৃৃষিজ উৎসব৷  তথ্যসূত্র  বিষয়শ্রেণী:অরুণাচল প্রদেশের জেলা বিষয়শ্রেণী:লেপা রাদা জেলা
টইচিরো আরকি(荒木 東一郎)(Araki Tōichirō) একজন জাপানি লেখক যিনি ১৯২৮ সালে বিশ্বজুড়ে পরিচিত ছিলেন। তিনি ২৫ জানুয়ারি ১৮৯৫ সালে জন্মগ্রহণ করেন। তিনি বহু বই লিখেছিলেন, বিশেষত প্রিন্স অফ দ্য এয়ার: আওয়ার দ্য ওয়ার্ল্ড অফ আওয়ার অফ দ্য ওয়ার্ল্ড থাাাারটিরটর দিন। তাকে কখনও কখনও জাপানে দক্ষতা পরিচালনার অগ্রণী  ব্যক্তিত্ব  বলা হয়।  তিনি ১৫ই মে, ১৯৭৭ সালে মৃত্যুবরণ করেন।   তথ্যসূত্র    বহিঃসংযোগ       বিষয়শ্রেণী:১৯৭৭-এ মৃত্যু বিষয়শ্রেণী:১৮৯৫-এ জন্ম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:জাপানি লেখক
মাধুরী ব্রাগানজা একজন ভারতীয় অভিনেত্রী, যিনি মূলত মালায়ালম চলচ্চিত্রতে অভিনয় করেন।  তিনি একটি কন্নড় চলচ্চিত্রতেও অভিনয় করেছেন।    কর্মজীবন  তিনি মালায়ালম চলচ্চিত্র "এন্তে মেঝুথিরি আথাঝাঙ্গাল" -এর  মাধ্যমে আত্মপ্রকাশ করেন এবং ২০১৮ সালে "জোসেফ" সিনেমার মাধ্যমে জনপ্রিয়তা অর্জন করেন।  তিনি মোহনলালের সাথে "ইত্তিমানি: মেড ইন চায়না" ছবিতে অভিনয় করেছেন।   তিনি মালায়ালম চলচ্চিত্র পট্টভিরামনে একজন সাংবাদিকের চরিত্রে অভিনয় করেছিলেন। ভক্ত এবং সমালোচক উভয়ের সাথেই তার সক্রিয় মিথস্ক্রিয়ার জন্য তিনি সামাজিক যোগাযোগ মাধ্যমে বেশ জনপ্রিয়।  তিনি কুশকাতেও অভিনয় করেছিলেন, যা ২০২০ সালে মুক্তি পায়।  এটি ছিল তার প্রথম কন্নড় চলচ্চিত্র । তিনি আল মাল্লু চলচ্চিত্রের মাধ্যমে চলচ্চিত্রে তার গানের কাজ শুরু করেন।  তিনি আটটি মালায়ালম সিনেমা করেছেন। Monalisa, Monika (14 September 2022). "Madhuri Braganza's small steps to big dreams". The New Indian Express. Retrieved 3 February 2024.   চলচ্চিত্র তালিকা   বছর শিরোনাম ভূমিকা ভাষা মন্তব্য ২০১৮ এন্টে মেঝুথিরি আথাঝাঙ্গাল পারোমিতা ছেল মালায়ালাম জোসেফ লিসাম্মা ২০১৯ পট্টাবীরমন মায়া ইত্তিমানি: চীনে তৈরি তরুণ থেইয়াম্মা ২০২০ আল মাল্লু গানে ক্যামিও উপস্থিতি কুশকা মাইমুন কন্নড় ২০২২ অনুসরণ কথা মালায়ালাম ভারাল   তথ্যসূত্র    বহিঃসংযোগ      বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
খুবাইব ইবনে আদিয় (خبيب بن عدي) বা খুবাইব  বিন আদী ছিলেন ইসলামী নবী মুহাম্মদের সাহাবী।Mubarakpuri, The sealed nectar: biography of the Noble Prophet (আল রাহিক আল মাখতুম). আল রাজির অভিযানের সময় তিনি নিহত হন।   মৃত্যুর পটভূমি  ৬২৫ খ্রিস্টাব্দে কিছু লোক ইসলাম শিখানোর জন্য মুহাম্মদকে (সাঃ) প্রশিক্ষক প্রেরণের অনুরোধ জানিয়েছিল,Mubarakpuri, The sealed nectar: biography of the Noble Prophet.  কিন্তু খুজায়মাহের দুটি গোত্র দ্বারা এই লোকদের ঘুষ দেওয়া হয়েছিল যারা  মুহাম্মাদ (সাঃ) এর  অনুসারীরা উপর খালিদ বিন সুফিয়ান হত্যার প্রতিশোধ নিতে চেয়েছিল  এবং তারা মুসলমানদের হত্যা করে। আসিম ইবনে সাবিতকে হত্যার পরে হুদাইল তার মাথা বিক্রি করতে চেয়েছিল।  উইলিয়াম মন্টগোমেরি ওয়াটের মতে, এই অনুষ্ঠানের সর্বাধিক প্রচলিত সংস্করণে বলা হয়েছে যে মুসলমানদের উপর হামলা করার জন্য বনু লাহিয়ানের উদ্দেশ্য ছিল, বনু লাহিয়ান মুহাম্মদ সাঃ এর উস্কানিতে তাদের প্রধানের হত্যার প্রতিশোধ নিতে চেয়েছিলো। সুতরাং তারা খুজায়মাহের দুটি গোত্রকে ঘুষ দিয়েছিল তারা বলে যে তারা ইসলাম গ্রহণ করতে চায়। ওয়াট আরও বলে যে মুহাম্মদ (সাঃ) প্রেরিত সাতজন পুরুষ হয়ত মুহাম্মদ সাঃ এর গুপ্তচর এবং আরব উপজাতির প্রশিক্ষক ছিলেন। তিনি আরও বলেছিলেন যে তাদের প্রধানের হত্যার সঠিক তারিখ যাচাই করা কঠিন।  সফিউর রহমান মুবারকপুরী মতানুসারে, কুরাইশরা আদেশ করে যে, উকবা বিন হারেস  খুবাইব বিন আদিকে ক্রুশে চড়িয়ে যেন হত্যা করে কারণ তিনি (আদি) উকবা বিন হারেসের পিতাকে হত্যা করেছে।   মুহাম্মদ সাঃ, আমর ইবনে উমাইয়া আল দামরীকে খুবিয়াব বিন আদি হত্যার প্রতিশোধ নিতে আবু সুফিয়ানকে হত্যার নির্দেশ প্রদান করেন, বলা হয়েছে   মৃত্যু  খুবাইব ইবনে আদিকে বন্দী করে নিয়ে যাওয়া হয়েছিল এবং কয়েক হাজার মিছিল তার সাথে যাত্রা করে যাতে আবু সুফিয়ান ইবনে হারব, সাফওয়ান ইবনে উমাইয়ার এবং  সাঈদ ইবনে আমির আল জুমাহির  মতো লোকেরা অন্তর্ভুক্ত ছিল।  মহিলা এবং শিশুরা তাকে মৃত্যুর জন্য নির্ধারিত স্থানে ঠেলে দেয়। বদরের যুদ্ধে কুরাইশের ক্ষতির জন্য প্রতিশোধ নিতে খুবাইবে মৃত্যু হয়েছিল। সমবেত জনতা তাঁর সাথে বন্দী হয়ে নির্ধারিত স্থানে উপস্থিত হলে খুবাইব মহিলা ও শিশুদের চিৎকারের মধ্যে দৃঢ় অথচ শান্ত স্বরে বলেছিলেন:   "আপনরা যদি চান তবে আমার মৃত্যুর আগে আমাকে দুই রাকাত নামায পড়তে ছেড়ে দিন।"  এটিকে কুরাইশরা অনুমতি দেয়। খুবাইব কাবা'র মুখোমুখি হয়ে দুই রাকাত নামায আদায় করলেন। তখন খুবাইব কুরাইশ নেতাদের মুখোমুখি হন।   "আল্লাহর কসম, আপনরা যদি ভেবে থাকেন যে আমি মৃত্যুর ভয়ে প্রার্থনা করতে চেয়েছি, তবে আমি প্রার্থনাটিকে সমস্যার জন্য উপযুক্ত মনে করব না," তিনি বলেছিলেন।  তারপরে মক্কার জীবিত অবস্থায় খুয়াবের দেহ ভেঙে ফেলার প্রক্রিয়া শুরু করে এবং তাকে নির্যাতন শুরু করে।   "তুই কি মুক্তি চাস এবং মুহাম্মদ তোর জায়গায় থাকবে?"  তাঁর রক্ত প্রবাহিত হলে তিনি জবাব দিয়েছিলেন, "আল্লাহর কসম, আমি আমার পরিবারের মধ্যে নিরাপদ থাকতে চাই না, যখন কিনা একটি কাঁটাও মুহাম্মদকে কষ্ট দেয়।" লোকেরা বাতাসে তাদের মুষ্টি উঠালো এবং চিৎকার আরও বেড়ে গেল।   "তাকে মেরে ফেল. তাকে মেরে ফেল!"  খুবাইব কাঠের ক্রসের উপরে আকাশের দিকে চোখ তুলেছিল।   "হে আল্লাহ, আমার সালাম আমার নবী মুহাম্মদের কাছে প্রেরণ করুন"  এরপরে এটি খুবাইবার দেহে কেটে যাওয়া তরোয়াল এবং বর্শার সংখ্যা গণনা করা গেল না।   তথ্যসূত্র   বিষয়শ্রেণী:৬২৫-এ মৃত্যু বিষয়শ্রেণী:পুরুষ সাহাবা বিষয়শ্রেণী:সাহাবা
কাঁঠালতলী রেলওয়ে স্টেশন বাংলাদেশের সিলেট বিভাগের মৌলভীবাজার জেলার বড়লেখা উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে।   ইতিহাস  ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে কাঁঠালতলী রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।   পরিষেবা  ২০০২ সাল থেকে ট্রেন চলাচল বন্ধ রয়েছে।   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন